Στην επόμενη σελίδα θα βρείτε ένα υπόδειγμα επιστολής προς τους γονείς με σκοπό να τους ενημερώσετε για τον “Οδηγό Σταδιοδρομίας” που διαθέτετε. Οι γονείς, συνήθως, είναι πιο αγχωμένοι από τους μαθητές και θα ψάξουν πολύ τον “Οδηγό Σταδιοδρομίας”, με αποτέλεσμα να εκτιμήσουν περισσότερο το φροντιστήριο στο οποίο εμπιστεύτηκαν το παιδί τους, νιώθοντας ευγνωμοσύνη για μία ακόμη υπηρεσία που τους παρέχει δωρεάν.

Στην κορυφή μπαίνει ο λογότυπος του φροντιστηρίου σας, συμπληρώνετε τα στοιχεία και είστε έτοιμοι να στείλετε την επιστολή στους γονείς, μέσω των μαθητών σας. Αν μπορείτε να την εκτυπώσετε έγχρωμη θα φαίνεται ακόμα καλύτερη.

Αγαπητοί γονείς,

Θα θέλαμε να σας ενημερώσουμε πως στην ιστοσελίδα του φροντιστηρίου μας λειτουργεί η διαδικτυακή υπηρεσία “Οδηγός Σταδιοδρομίας” σε συνεργασία με τον κύριο Στράτο Στρατηγάκη, Σύμβουλο Σταδιοδρομίας - Εκπαιδευτικό Ερευνητή, με σκοπό να μπορέσετε να λαμβάνετε άμεση ενημέρωση για τρέχοντα εκπαιδευτικά ζητήματα και απαντήσεις σε ερωτήματα σε σχέση με:

* τη λειτουργία της δευτεροβάθμιας εκπαίδευσης
* τα θέματα των Πανελλαδικών Εξετάσεων.
* τον τρόπο εισαγωγής στα ΑΕΙ, τις Πανελλαδικές Εξετάσεις και τις βάσεις.
* την εισαγωγή στις Στρατιωτικές, Αστυνομικές και Σχολές της Πυροσβεστικής
* τις σπουδές στην Ελλάδα ή το εξωτερικό, σε προπτυχιακό ή μεταπτυχιακό επίπεδο
* την ορθή συμπλήρωση του Μηχανογραφικού Δελτίου
* τις Μετεγγραφές
* τα Επαγγέλματα

Το μέγεθος του υλικού που περιέχει ο “Οδηγός Σταδιοδρομίας” έχει ξεπεράσει τα 3,5 Gb και, εκτός των άλλων, περιλαμβάνει και τρεις μηχανές αναζήτησης για τα Θέματα των Εξετάσεων, τις Σχολές και τις Μεταπτυχιακές Σπουδές. Μπορείτε να δείτε μία σύντομη ξενάγηση στις δυνατότητες του Οδηγού Σταδιοδρομίας στο video που υπάρχει στην πρώτη σελίδα του Οδηγού.

Για να κάνετε χρήση της εφαρμογής επισκέπτεστε την ιστοσελίδα του φροντιστηρίου μας (γράψτε το όνομα της ιστοσελίδας) και επιλέγετε το link «Οδηγός Σταδιοδρομίας». Τα στοιχεία εισόδου στην εφαρμογή είναι:

Όνομα χρήστη: (γράψτε το username)

Κωδικός Πρόσβασης: (γράψτε το password)

Η εφαρμογή λειτουργεί σε pc, tablet και κινητό τηλέφωνο ανεξάρτητα από το λειτουργικό σύστημα που διαθέτει.   
Για ο,τιδήποτε χρειαστείτε μπορείτε να επικοινωνείτε καθημερινά με την Γραμματεία, ώρες 09.00-22.00, στο τηλέφωνο (γράψτε το τηλέφωνο). Σας ευχαριστούμε!